*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*115. számú előterjesztés*

Bátaszék Város Önkormányzata Képviselő-testületének 2019. május 29-én,

16,00 órakor megtartandó ülésére

*Döntés belterületi út felújítására támogatási kérelem benyújtásáról*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  PG Bizottság: 2019. 05. 28. |

**Tisztelt Képviselő-testület!**

A helyi önkormányzatokért felelős miniszter az államháztartásért felelős miniszter egyetértésével pályázatot hirdet önkormányzati feladatellátást szolgáló fejlesztések támogatásra.

A támogatás célja – többek között - az önkormányzat tulajdonában lévő, belterületi közlekedési infrastruktúra fejlesztések megvalósulása. Út, híd és járda felújítására, karbantartására igényelhető támogatás.

A pályázaton vissza nem térítendő költségvetési támogatás igényelhető.

Maximálisan igényelhető támogatás összege 15.000.000,-Ft

A támogatás maximális mértéke függ a megvalósítandó alcéltól és a Pályázó egy lakosra jutó adóerő-képességétől. Az egy lakosra jutó adóerő-képesség esetünkben 23.583,-Ft/fő, így a támogatás maximális mértéke fejlesztési költség 75%-a.

Támogatás mértéke 75% 15.000.000,-Ft

Saját forrás mértéke 25% 5.000.000,-Ft

100% 20.000.000,-Ft

A támogatás bruttó összeg, amelyből általános forgalmi adó nem igényelhető vissza.

A pályázati adatlap lezárásának és benyújtásának határideje

- elektronikus feltöltés lezárása: 2019. május 31. 16:00 óra

- papír alapon történő benyújtás: 2019. június 3.

A miniszteri döntés határideje: 2019. szeptember 16.

A támogatás felhasználásának végső határideje: 2020. december 31.

A támogatás a belterületi, önkormányzati tulajdonú utak, járdák, hidak felújításához, korszerűsítéséhez kapcsolódó munkanemekre vonatkozhat.

Elsődleges cél a szilárd burkolatú közutak felújítása. Szilárd burkolatú útnak tekinthető a pályázat szempontjából az az út, amelynek útteste szabályosan lerakott kő vagy műkő, továbbá beton vagy aszfalt burkolattal rendelkezik (aszfalt, aszfaltmakadám, itatott makadám, beton, kockakő burkolattal ellátott út) és ez a pályázatból egyértelműen kiderül.

Nem igényelhető támogatás az eredeti termett talajú vagy ahhoz hasonló anyagú (pl. zúzottkő, kavics, murva, kohósalak stb.) útra vagy járdára, amelyen legfeljebb talajszerkezetet javító beavatkozás történt.

Kettő belterületi út felújítására kértünk ajánlatot – Szenes utca (Budai u. – Perczel u. között), dr. Hermann E. utca. A Szenes utcára nem igényelhető támogatás, mivel nem rendelkezik szilárd burkolattal.

A dr. Hermann E. utca 768m2 felületen 3,5m szélességben történő aszfaltozása az egyéb munkákkal együtt bruttó 8.720.491,-Ft.

Támogatás mértéke 75% 6.540.368,-Ft

Saját forrás mértéke 25% 2.180.123,-Ft

100% 8.720.491,-Ft

Javasoljuk a támogatási kérelem benyújtása érdekében az alábbi határozati javaslat elfogadását.

***H a t á r o z a t i j a v a s l a t :***

**a költségvetési törvény 3. számú melléklete szerinti fejlesztési célú pályázat (dr. Hermann E. utca felújítása) jóváhagyására**

Bátaszék Város Önkormányzatának Képviselő-testülete;

1. a Magyarország 2018. évi központi költségvetéséről szóló 2017. évi C. törvény (továbbiakban: költségvetési törvény) 3. melléklete szerinti önkormányzati feladatellátást szolgáló fejlesztési célú pályázat keretében az önkormányzat tulajdonában lévő, dr. Hermann E. utca felújítására vonatkozó támogatási kérelem benyújtását jóváhagyja,
2. a dr. Hermann E. utca felújítására 2.180.123,- Ft összegű önerőt saját forrásként – a támogatási kérelem pozitív elbírálása esetén - az önkormányzat 2019. évi költségvetésében a pályázati saját források céltartalék terhére biztosítja,
3. felhatalmazza a Bátaszéki Közös Önkormányzati Hivatalt a támogatási kérelem határidőn belüli benyújtására.

*Határidő:* 2019. május 31.

*Felelős*: Kondriczné dr. Varga Erzsébet jegyző

(a támogatási kérelem benyújtásáért)

*Határozatról értesül*: Bátaszéki KÖH városüz. iroda

Bátaszéki KÖH pénzügyi iroda

irattár